
	O KONFERENCIJI
Završna međunarodna konferencija i događaj diseminacije



Društvo terapeuta specijalne edukacije i rehabilitacije (DTSER) sa partnerima, u okviru Erasmus+ projekta AI Empower - Enhancing Abilities with AI: Professional Training for Inclusive Disability Support, organizuje završnu međunarodnu konferenciju posvećenu primeni veštačke inteligencije u inkluziji i socijalnoj participaciji, obrazovanju, rehabilitaciji, terapiji i zdravlju sa posebnim akcentom na benefite za osobe sa invaliditetom.
Konferencija će okupiti istraživače, univerzitetske profesore, stručnjake iz prakse, edukatore, rehabilitatore, socijalne radnike, psihologe, zdravstvene radnike, predstavnike organizacija civilnog društva i sve zainteresovane za razvoj inkluzivnih, dostupnih i odgovorno osmišljenih digitalnih rešenja.
Prvi dan konferencije biće posvećen predstavljanju rezultata projekta AI Empower, razvijenih obrazovnih modula, digitalnih resursa i primera međunarodne saradnje. Drugi dan konferencije namenjen je usmenim  prezentacijama prijavljenih autora, primerima dobre prakse, istraživanjima i inovativnim pristupima.
	POZIV AUTORIMA
Pozivamo autore da dostave apstrakte istraživačkih, stručnih i preglednih radova, prikaza dobre prakse i inovativnih pristupa.

	PRVI DAN - 6. OKTOBAR
Predstavljanje rezultata projekta i plenarna predavanja

	DRUGI DAN - 7. OKTOBAR
Usmena izlaganja i poster prezentacije prijavljenih autora

	TEMATSKE OBLASTI
Radovi mogu biti povezani sa jednom ili više oblasti



	
• Veštačka inteligencija u obrazovanju (klasičnom i inkluzivnom)
• Digitalna transformacija usluga podrške osobama sa invaliditetom
• AI alati u socijalnom radu i psihosocijalnoj podršci
• Digitalna inkluzija i smanjenje digitalnog jaza
• Inovativni modeli učenja i stručnog usavršavanja

	
• AI u specijalnoj edukaciji i rehabilitaciji
• Asistivne tehnologije, univerzalni dizajn i pristupačnost
• Etika, bezbednost i odgovorna primena veštačke inteligencije
• AI i razvoj profesionalnih kompetencija
• Primeri dobre prakse primene AI tehnologija
• AI, zdravlje, rehabilitacija
• AI u podršci mentalnom zdravlju i dobrobiti korisnika

	ODBORI KONFERENCIJE
Međunarodni organizacioni i programski tim



	ORGANIZACIONI ODBOR
Veselin Medenica
Emina Borjanić Bolić
Lidija Ivanović
Erika Morano
Vanna Reda
Miriam Toso
Ramazan Akkurt
Hakki Ayaz
	PROGRAMSKI ODBOR
Prof. dr Veselin Medenica, Društvo terapeuta specijalne edukacije I rehabilitacije, Beograd, Srbija
Prof. dr Neda Milošević, Fakultet za humani razvoj, Beograd, Srbija
Prof. dr Dragan Rapaić, Fakultet za specijalnu edukaciju i rehabilitaciju, Beograd, Srbija
Doc. dr Emina Borjanić Bolić, Fakultet za humani razvoj, Beograd, Srbija
Doc. dr Mikica Budimirović, Fakultet za humani razvoj, Beograd, Srbija
Doc. dr Aleksandra Pavić Panić, Fakultet za humani razvoj, Beograd, Srbija
Dr Igor Popović, Specijalnoa bolnica za rehabilitaciju i ortopedsku protetiku, Beograd, Srbija
dr Srećko Potić, prof. strukovnih studija,Visoka medicinska škola “Milutin Milanković”, Beograd, Srbija
Marko Bursać, Akademija tehničko-umetničkih strukovnih studija, Beograd
Erika Morano, Ondamind APS, Italija
Vanna Reda, Ondamind APS, Italija
Miriam Toso, Ondamind APS, Italija
Ramazan Akkurt, Artika i Akşehir Martyr Osman Aydoğan Public Education Center, Turska
Hakki Ayaz, Gobey Academy, Nemačka



	PROJEKTNO PARTNERSTVO

	UPUTSTVO ZA PRIPREMU APSTRAKTA
Apstrakte pripremiti u skladu sa APA 7 standardom u okviru templejta koji je sastavni deo prijave.



	JEZIK
srpski ili engleski
	DUŽINA
300-500 reči, bez literature
	FONT
Times New Roman, 12 pt

	PRORED
1,5
	PORAVNANJE
obostrano (Justify)
	KLJUČNE REČI
3-5 ključnih reči



	Naslov rada: podebljan, centriran, jasan i precizan; treba da odražava sadržaj rada.


 
	Autori: imena autora navesti ispod naslova, a zatim instituciju, grad i državu za svakog autora.


 
	PRIMER NAVOĐENJA AUTORA I AFILIJACIJA
Ime Prezime¹, Ime Prezime²
¹ Naziv institucije, Grad, Država   |   ² Naziv institucije, Grad, Država



	05.1
	STRUKTURA APSTRAKTA
Preporučeni elementi strukturisanog sažetka



	Uvod: Kratak prikaz problema, teorijskog okvira i značaja teme.


 
	Cilj rada: Jasno definisan cilj istraživanja, stručnog rada ili prikaza dobre prakse.


 
	Metodologija: Opis pristupa, uzorka, metoda prikupljanja i analize podataka, ukoliko je primenljivo.


 
	Rezultati / očekivani rezultati: Najvažniji nalazi, iskustva, inovacije ili očekivani doprinos rada.


 
	Zaključak: Značaj rada za praksu, istraživanje ili dalji razvoj oblasti.


 
	Ključne reči: Navesti od tri do pet ključnih reči.


 
	05.2
	LITERATURA I SLANJE APSTRAKATA
Prijava rada i komunikacija sa Programskim odborom



Literaturu navesti prema pravilima APA 7th edition. Lista literature ne ulazi u ograničenje od 300-500 reči.
	PRIMER APA 7 REFERENCE
Medenica, V., & Ivanović, L. (2025). Artificial intelligence in neuropsychological rehabilitation: Current perspectives and future directions. Journal Name, volume(issue), pages. https://doi.org/xxxxx



	SLANJE APSTRAKATA
abstract@ai2empowerhub.com
Naslov mejla: Abstract Submission - AI Empower Conference 2026



Uz apstrakt je potrebno dostaviti:
	
• ime i prezime autora;
• kontakt adresu elektronske pošte;
• preferirani oblik prezentacije: usmeno izlaganje ili poster;
	
• naziv institucije;
• izabranu tematsku oblast;
• informaciju da li će autor učestvovati uživo ili onlajn.



	Svi pristigli apstrakti biće razmotreni od strane Programskog odbora. Autori će nakon završene recenzije dobiti obaveštenje o prihvatanju rada i detaljna tehnička uputstva za prezentaciju.

	VAŽNI DATUMI
Vremenski okvir prijave i slanja apstrakta je 15. septembar 2026. 



	ROK ZA SLANJE APSTRAKATA
	15. septembar 2026.

	OBAVEŠTENJE O PRIHVATANJU
	30. septembar 2026.

	KONFERENCIJA
	6-7. oktobar 2026.


RADUJEMO SE VAŠEM UČEŠĆU!

